बाबा श्याम के केसरिया रंग में रंगी नजर आई खाटूनगरी
श्यामबाबा का फाल्गुनी लक्खी मेला परवान चढ़ने लगा है। पांचवें दिन शुक्रवार को खाटूधाम रंगता नजर आया। खाटू मोड़ रींगस से श्याम भक्त लखदातार के निशानों की पूजा-अर्चना कर हाथों में केसरिया ध्वज लेकर रवाना हुए। श्याम श्रद्धालुओं के लिए 17 किलोमीटर पैदल मार्ग में श्री श्याम मंदिर कमेटी द्वारा कालीन बिछाई गई है।
भजन गाते बाबा के जयकारे लगाते भक्त श्याम मंदिर की ओर बढ़ते रहे थे। रींगस से खाटू तक के मार्ग में सेवाभावी संस्थाओं द्वारा जगह जगह शिविर लगाकर श्रद्धालुओं की आवभगत की जा रही है। पैदल यात्रा करते श्याम भक्त निशान लेकर मेला ग्राउंड से होकर मंदिर परिसर में प्रवेश करते हैं। वहां सिंहद्वार पर विराजे मुरली मनोहर कृष्ण भगवान की ग्वाला प्रतिमा के दर्शन होते हैं। श्रद्धालु बेरिकेडिंग में मठ मंदिर की ओर बढ़ते रहे। हारे के सहारे की जय के जयकारों से परिसर को गुंजायमान करते रहे।
अजीतगढ़.खाटूधामके वार्षिक लक्खी मेले में पैदल यात्रियों के जत्थे कस्बे से होकर गुजरने शुरू हो गए हैं। श्याम भक्तों ने यात्रियों के लिए रास्तों में जगह-जगह सेवा शिविर लगाए हैं।
खाटूश्यामजी. दर्शन को जाते भक्त।
श्री श्याम प्रवेश द्वार पर दंडवत करते भक्त।
चिरंजी की गली स्थित श्याम मंदिर से खाटू के लिए रवाना हुई पदयात्रा।
खाटूश्यामजी. मंदिर का निरीक्षण करते हुए।
खाटूश्यामजी. श्यामबाबा के वार्षिक लक्खी मेले को लेकर अतिरिक्त पुलिस महानिदेशक सुरक्षा हेमंत प्रियदर्शी ने शुक्रवार को खाटूश्यामजी में पुलिस अधिकारियों की बैठक ली और कानून व्यवस्था के निर्देश दिए। बैठक के बाद प्रियदर्शी ने मंदिर परिसर के महत्वपूर्ण स्थलों मेला ग्राउंड, मंदिर गर्भगृह आपातकालीन स्थलों का निरीक्षण किया। एडीजी ने बाबा श्याम के दर्शन भी किए। इस अवसर पर प्रियदर्शी ने श्याम भक्तों से सहयोग की अपील की, ताकि बाबा श्याम के दर्शन सुगमता से हो सके। बैठक में पुलिस अधीक्षक अखिलेश मीणा, अतिरिक्त पुलिस अधीक्षक सुरेंद्र दीक्षित मूलसिंह राणा, उपाधीक्षक राजेंद्र बेनीवाल, श्याम मंदिर कमेटी के मंत्री प्रतापसिंह चौहान सहित अनेक अधिकारी उपस्थित थे।
आज से रींगस-खाटू सड़क नो-व्हीकल जोन
रींगसरोड को शुक्रवार से वनवे कर दिया गया। हल्के वाहन ही सकते हैं। शनिवार से रींगस खाटूश्यामजी सड़क नोव्हीकल जोन हो जाएगा। अब श्रद्धालुओं को रींगस से वाया मंढ़ा होते हुए खाटूश्यामजी आना होगा। श्रद्धालु अपने वाहनों से वाया सांवलपुरा होते हुए जा सकेंगे।
एकादशी पर होगा बाबा श्याम का विशेष शृंगार
एकादशीपर श्याम बाबा के मंदिर में विशेष शृंगार किया जाएगा। कोलकाता से आए फूलों की माला से बाबा को सजाया जाएगा, वहीं कन्नौज से आए इत्र का मंठ मंदिर में छिड़काव भी होगा। मेले को लेकर देशभर से आने वाले श्याम भक्तों से धर्मशालाओं में चहल पहल हो गई है।
गुलजार हुआ लाख की चूड़ियों का बाजार
मेलेमें राजस्थान की प्रसिद्ध लाख की चूड़ियों का बाजार सजने लगा है। देश के कोने-कोने से आने वाले प्रवासी राजस्थानियों को लाख की चूड़ियां खूब पसंद आती हैं। दुकानदार शेर खान हीना बानो ने बताया कि स्थानीय दुकानदार लाख की चूड़ियां अपने घरों पर ही बनाते हैं।
देवस्थान विभाग राज्यमंत्री ने देखी भंडारे की व्यवस्था
रींगस. देवस्थानविभाग राज्यमंत्री राजकुमार रिणवां श्री श्याम परिवार संघ पंजाब बठिंडा भंडारे में आए और सेवाओं का जायजा लिया। भंडारा संचालकों ने मंत्री का स्वागत किया। भंडारे के चेयरमैन दिनेश गुप्ता, अध्यक्ष विनोद अग्रवाल, महामंत्री बबली राजीव शर्मा कोषाध्यक्ष रमन कुमार गर्ग ने भंडारे की सुविधाओं की जानकारी दी। पवन कुमार शर्मा, भाजपा मंडल महामंत्री विष्णु चुलेट सहित अनेक भाजपा पदाधिकारी, पुलिस अधिकारी कर्मचारी उपस्थित थे।
bho_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva awa_Deva